projecte-aina/catalan_government_crawling huggingface dataset:
Pròximament es publicarà l'oferta formativa PQTM del CIFO Barcelona La Violeta corresponent a l'any 2020.
Durant el 2019 s'han impartit els cursos següents:
Què és el Pla de Qualificació en Tecnologia Mòbil?
El Pla de Qualificació en Tecnologia Mòbil (PQTM 2017-2020), impulsat pel SOC, té l'objectiu de desenvolupar un sector d'activitat basat en la tecnologia mòbil a través de la formació i la qualificació de professionals en els diferents àmbits de les TIC que requereix el mercat laboral actualment.
El Pla es desenvolupa mitjançant tres eixos:
Col·laboracions amb institucions i empreses
Som un centre públic de formació professional per a l'ocupació del Servei Públic d'Ocupació de Catalunya.
Formem part de la xarxa de centres propis d'innovació i formació ocupacional del Servei Públic d'Ocupació de Catalunya i som un dels instruments per a la qualificació o requalificació professional de les persones treballadores.
Estem situats a la comarca del Baix Llobregat, que té una important presència de la indústria metal·lúrgica i de l'automoció, i som referents en les famílies professionals de Fabricació Mecànica, Automoció i Electricitat Electrònica.
Així mateix, formem part de la Xarxa de Centres de Referència Nacional en l'àmbit estatal en la família de Fabricació mecànica, i som centre referent en l'àrea d'Operacions Mecàniques.
Les àrees de disseny i prototipatge industrial amb CATIA i Siemens NX, mecanització amb CNC, soldadura, electricitat, automatització i robòtica formen l'eix de la nostra programació formativa.
Paral·lelament, i en complir amb les funcions de Centre de referència i d'innovació, dissenyem i experimentem noves especialitats formatives innovadores que donen resposta als nous avenços tecnològics i a l'aparició dels nous perfils professionals en el sector industrial.
Els nostres serveis de formació s'adrecen a les persones treballadores (prioritàriament en situació d'atur) inscrites a les Oficines de Treball del SOC.
Oferim una formació teoricopràctica en un entorn real de treball perquè l'alumnat assoleixi o actualitzi les seves competències professionals.
Les classes es desenvolupen a les aules i als tallers del centre, i inclouen sessions tècniques i pràctiques que simulen un context real de treball.
Incorporem les innovacions tecnològiques als programes formatius i els completem amb xerrades i visites a les empreses capdavanteres i referents de l'entorn productiu.
En el cas dels certificats de professionalitat, la formació inclou, a més, pràctiques professionals no laborals.
Per al desenvolupament dels programes, comptem amb formadors i formadores amb experiència professional en els diferents sectors productius i amb formació metodològica en la impartició de cursos de formació professional per a l'ocupació.
El Centre disposa de les instal·lacions i tallers següents:
Els tallers reprodueixen entorns reals de treball i són fonamentals per impartir els continguts pràctics dels cursos.
L'oferta formativa que es programa anualment al CIFO Sant Feliu es basa en certificats de professionalitat i en cursos innovadors de caràcter experimental.
Gran part de les accions formatives que es realitzen són úniques al territori (àrea metropolitana de Barcelona) i totes responen als nous perfils professionals i a les noves necessitats formatives del teixit productiu, que ha de fer front a constants canvis per adaptar-se a les noves exigències tecnològiques del sector.
Cercador de cursos: Consulteu tots els detalls de l'oferta formativa del CIFO Sant Feliu al cercador de cursos i també en aquest enllaç de la nostra web.
08980 - Sant Feliu de Llobregat (Barcelona)
Bústia de correu electrònic: [EMAIL]
El CIFO Barcelona La Violeta treballa per a la qualificació i/o requalificació professional de les persones que volen millorar les seves competències professionals en el sector de les tecnologies de la informació i de la comunicació.
La nostra oferta formativa és molt àmplia i respon a la constant evolució i creixement del sector de les TIC, un dels sectors econòmics emergents amb més potencial per crear ocupació.
Com a centre referent de la família d' Informàtica i comunicacions, ofereix un ampli catàleg d'especialitats i cobreix, així, les múltiples àrees professionals d'aquest sector: programació, administració de servidors i pàgines web, seguretat de xarxes i sistemes, sistemes microinformàtics, xarxes socials, entre d'altres.
Paral·lelament també s'ofereix formació en competències digitals, emprenedoria i docència.
Cursos de Formació professional per a l'ocupació.
Pla de Qualificació en Tecnologia Mòbil
Acreditació de competències en tecnologies de la informació i la comunicació
Som un centre públic de formació professional per a l'ocupació especialitzat en les famílies professionals d''ndústries alimentàries, Química i Fabricació mecànica.
Formem part de la xarxa de Centres propis d'Innovació i Formació Ocupacional del Servei Públic d'Ocupació de Catalunya, som un dels instruments per a la qualificació o requalificació professional dels treballadors i de les treballadores.
El sector de les indústries alimentàries i de fabricació mecànica i les seves activitats econòmiques auxiliars són l'eix de la nostra programació formativa, que paral·lelament incorpora altres especialitats i respon així a les demandes de formació dels sectors econòmics tradicionals i emergents del territori.
Els nostres serveis de formació s'adrecen a treballadors i treballadores (prioritàriament persones desocupades) inscrits/es a les oficines de treball del SOC.
Acreditació de competències en tecnologies de la informació i la comunicació
El CIFO Salt és centre ACTIC (acreditació de competències en tecnologies de la informació i la comunicació).
L'ACTIC és la certificació acreditativa de la competència digital, entesa com la combinació de coneixements, habilitats i actituds en l'àmbit de les tecnologies de la informació i la comunicació (TIC) que les persones despleguen en situacions reals per assolir objectius determinats amb eficàcia i eficiència.
Realització de proves de nivell 1 (bàsic), 2 (mitjà) i 3 (avançat).
Som un centre públic de Formació professional per a l'ocupació especialitzat en les famílies professionals d'Instal·lació i manteniment, de Logística, de Fabricació mecànica i d'Electricitat i electrònica.
Formem part de la xarxa de vuit Centres Propis d'Innovació i Formació Ocupacional (CIFO) del Servei Públic d'Ocupació de Catalunya (SOC) i d'aquesta manera contribuïm a la qualificació, la requalificació o l'actualització de les competències professionals dels treballadors i treballadores, prioritàriament en situació d'atur, tot afavorint la inserció laboral i la competitivitat de les empreses.
La nostra oferta formativa està vinculada al sector industrial i dóna resposta a les demandes de qualificació dels sectors econòmics dominants a les comarques del Vallès, com són: la logística, la mecànica industrial o el manteniment d'equipaments industrials.
Com que des del 25/05/2018 és d'aplicació el Reglament general de la Unió Europea de protecció de dades (UE 2016/679 de 27 d'abril de Protecció de Dades), el CIFO L'HOSPITALET ha de seguir aquesta política de privadesa amb les dades personals dels seus col·laboradors, alumnes, clients i altres contactes.
Per al seu compliment, necessitem el teu consentiment exprés perquè les teves dades segueixin incorporades a la nostra base de dades, i puguem seguint informant-te de la nostra activitat formativa.
El CIFO Hospitalet només farà servir aquestes dades per informar-te de les seves activitats, en cap cas les cedirà a un tercer o farà un altre ús.
El Centre d'Innovació i Formació per a l'Ocupació (CIFO) de l'Hospitalet està especialitzat en la formació i el desenvolupament metodològic i didàctic de les àrees professionals d'Edició i de Disseny gràfic i Multimèdia.
És el Centre Nacional de Referència, d'àmbit estatal, de la família professional d'Arts Gràfiques, i compta amb l'acreditació ISO 9001 pel seu sistema de gestió de qualitat.
L'oferta formativa s'adreça a la qualificació de les persones treballadores en actiu o bé en situació de desocupació dels sectors del disseny gràfic i de l'audiovisual, com també a titulats universitaris, especialment en comunicació audiovisual, i de formació professional en imatge i so, amb l'objectiu d'oferir l'especialització necessària per dedicar-se als àmbits emergents del disseny gràfic multiplataforma, el multimèdia editorial, especialment en l'àmbit de productes educatius, la formació en línia, l'animació, el videojoc i la creació d'entorns virtual.
També ofereix formació en els àmbits de la creació d'empreses, la formació de formadors i la millora de l'ocupabilitat.
A més, els cursos organitzats pel CIFO de L'Hospitalet ofereixen:
- Grups reduïts d'entre 15 i 20 alumnes.
- Disposició d'un equip per a cada alumne.
- Professorat expert format per professionals en actiu.
Per participar com alumne en qualsevol dels nostres cursos és imprescindible superar un procés de selecció en el que es valoren coneixements i competències mínims relacionats amb els continguts del curs.
El procés s'inicia habitualment 15 dies abans de l'inici previst de curs i es porta a terme al llarg de dos sessions en format online.
En l'espai corresponent a cada curs dins de cifovirtual hi ha tota la informació disponible sobre dates i instruments de selecció, i les persones participants podran consultar els resultats obtinguts.
Les sessions formatives són fonamentalment pràctiques, amb l'objectiu d'aplicar els coneixements adquirits en una situació el més propera possible a l'entorn professional.
Es fomenta la participació dels alumnes, la col·laboració en la creació de projectes comuns, així com l'aprofitament de les instal·lacions del centre per optimitzar el període formatiu.
S'avaluarà en base a la participació activa a les classes, la realització i superació de les activitats pràctiques tan grupals com individuals, de les proves teòriques i de l'elaboració dels productes amb els criteris de qualitat establerts, a més d'assistir almenys al 75% de les hores de curs o del mòdul si es tracta d'un curs vinculat a un certificate de professionalitat.
Tots els alumnes que superin el curs rebran una justificació documental expedida pel Servei Públic d'Ocupació de Catalunya.
A més de les activitats pràctiques desenvolupades al llarg del curs, els alumnes han de realitzar individualment i presentar a final de curs davant la resta de companys i docents del centre, un producte final seguint les especificacions donades pel docent del curs, en el que es concreten els coneixements i habilitats inclosos en el programa del curs.
La realització i presentació d'aquest producte final són imprescindibles per ser avaluat positivament.
El programa d'Agents d'Ocupació i Desenvolupament Local (AODL) impulsa la creació, la diversificació de l'activitat econòmica i la generació de llocs de treball al territori a través de la contractació de personal tècnic, titulats i titulades superiors o de grau mitjà, que treballen a temps complet en el marc de plans d'acció de desenvolupament local, impulsats pels ens locals o per les entitats dependents o vinculades a una administració local.
L'objectiu del programa és dinamitzar i executar polítiques i programes que afavoreixin la promoció econòmica, conjuntament amb altres agents del territori, mitjançant un desenvolupament socioeconòmic generador d'ocupació el més integrat, equitatiu i sostenible possible.
Aquest programa ofereix subvencionar fins al 80% dels costos laborals totals d'agents d'ocupació i desenvolupament local (AODL) amb una quantitat màxima establerta per a cada contractació subvencionada, que es concedeix per períodes anuals i es pot prorrogar amb l'acreditació prèvia de l'assoliment dels objectius del període anual anterior.
Els AODL són personal tècnic, titulats i titulades superiors o de grau mitjà, que treballen a temps complet en el marc d'un Pla d'acció de desenvolupament local impulsat pels ens locals o per les entitats dependents o vinculades a una administració local.
Les entitats locals de Catalunya, els seus organismes autònoms i les entitats que tinguin competències en matèria de desenvolupament local i promoció de l'ocupació, ja siguin dependents o vinculades i sempre que compleixin els requisits establerts a la normativa reguladora.
Tràmits Gencat: Programa d'Agents d'Ocupació i Desenvolupament Local
El procediment per sol·licitar aquestes subvencions com també totes les característiques i els requeriments es defineixen a les bases que els regulen i a través de les convocatòries que s'obrin.
La Xarxa d'AODL i Desenvolupament Local (Xarxa d'AODL i DL) és una iniciativa del Servei Públic d'Ocupació de Catalunya (SOC) que s'adreça a les entitats locals de Catalunya, i més específicament al conjunt dels professionals que treballen en l'àmbit del desenvolupament local i l'ocupació.
L'objectiu és recolzar el desenvolupament de les iniciatives que porten a terme les entitats locals en matèria de desenvolupament local i ocupació al conjunt del territori mitjançant una plataforma per a poder compartir, debatre i poder conèixer altres iniciatives i pràctiques.
El programa de projectes innovadors i experimentals vol donar suport a les entitats locals en l'àmbit de l'ocupació i el desenvolupament per implementar plans d'execució anual de caràcter integrat que donin resposta a les necessitats del territori.
Mitjançant aquest programa es pretén donar resposta a les necessitats específiques del territori amb intervencions que afavoreixin la innovació en el desenvolupament local, l'activitat dels sectors productius estratègics del territori i l'ocupació i siguin demostratives i transferibles tant a d'altres territoris com al disseny d'altres programes ocupacionals i de desenvolupament local del SOC.
Amb aquest objectiu, el SOC dona suport a les entitats locals amb lideratge territorial en l'àmbit de l'ocupació i el desenvolupament local per a la implementació de plans d'execució anual de caràcter integrat, que combinin projectes innovadors i experimentals en el marc dels dos programes següents:
Aquest programa proposa identificar la innovació en matèria d'ocupació a partir dels paràmetres següents:
Les entitats locals de Catalunya, els seus organismes autònoms i les entitats que tinguin competències en matèria de desenvolupament local i promoció de l'ocupació, ja siguin dependents o vinculades i sempre que compleixin els requisits establerts a la normativa reguladora.
El procediment per sol·licitar aquestes subvencions com també totes les característiques i els requeriments es defineixen a les bases que els regulen i a través de les convocatòries que s'obrin.
El SOC, a través del programa de Projectes innovadors i experimentals, torna a donar suport a la implementació de projectes integrats per tal de permetre l'execució de les estratègies ocupacionals i desenvolupament socioeconòmic que han estat planificades des dels territoris i que incideixin en el suport al teixit productiu i en l'ocupació de les persones més desafavorides.
Mitjançant aquest programa es pretén donar resposta a les necessitats específiques del territori amb intervencions que afavoreixin la innovació en el desenvolupament local, l'activitat dels sectors productius estratègics del territori i l'ocupació i siguin demostratives i transferibles tant a d'altres territoris com al disseny d'altres programes ocupacionals i de desenvolupament local del SOC.
Amb aquest objectiu, el SOC dona suport a les entitats locals amb lideratge territorial en l'àmbit de l'ocupació i el desenvolupament local per a la implementació de plans d'execució anual de caràcter integrat, que combinin projectes innovadors i experimentals en el marc dels dos programes següents:
Es recomana a les entitats interessades que, a banda de consultar la normativa reguladora (l'Ordre de bases i la Resolució de la convocatòria), llegiu atentament la 'Guia de prescripcions tècniques del Programa'.
Podran ser beneficiàries de les subvencions del programa de Projectes innovadors i experimentals les entitats locals següents:
També podran participar en aquest programa les entitats locals següents, corresponents als àmbits territorials previstos als articles 15.2 i 15.3 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya:
Aquestes entitats local hauran d'acreditar que disposen de documents de planificació territorial en l'àmbit de l'ocupació i el desenvolupament local (plans o qualsevol altre instrument de planificació territorial).
Les sol·licituds es presentaran només per mitjans electrònics a través de l'extranet de les administracions públiques catalanes, plataforma EACAT.
El termini per a la presentació de sol·licituds és des del 10 de juliol fins al 17 de setembre de 2019.
Ministeri de Treball, Migracions i Seguretat Social - CS
El programa "Treball a les 7 comarques" promou projectes de caràcter integrat que combinin, en el marc d'un pla d'execució anual, accions ocupacionals i de desenvolupament local a les set comarques que tenen una major necessitat de reactivació econòmica: l'Anoia, el Baix Ebre, el Montsià, el Pallars Jussà, la Ribera d'Ebre, el Ripollès i la Terra Alta.
Són finançables les accions que tinguin algunes de les finalitats següents:
Les entitats locals, organismes autònoms i les entitats dependents o vinculades amb competència en matèria de desenvolupament local i de promoció de l'ocupació, de les comarques següents: l'Anoia, el Baix Ebre, el Montsià, el Pallars Jussà, la Ribera d'Ebre, el Ripollès i la Terra Alta, que compleixin els requisits establerts a la normativa.
El procediment per sol·licitar aquestes subvencions com també totes les característiques i els requeriments, es defineixen a les bases que les regulen i a través de les convocatòries que s'obrin.
Si voleu fer qualsevol consulta, us podeu adreçar a: [EMAIL]
El desenvolupament local d'un territori es defineix en un procés reactivador de l'economia i dinamitzador de les societats locals que, mitjançant l'aprofitament dels recursos endògens existents al territori i la cooperació publicoprivada, té com a objectiu estimular, fomentar i diversificar l'activitat econòmica; crear ocupació, renda i riquesa, i millorar la qualitat de vida i el benestar de les poblacions territorials locals.
Les polítiques de desenvolupament local aposten per solucionar de manera concertada els problemes del territori definits col·lectivament, mitjançant la coordinació i concentració dels recursos econòmics, tècnics i materials disponibles en el marc d'una estratègia de desenvolupament integrada concebuda a iniciativa de cada territori.
En aquest context, els programes de desenvolupament local que promou el SOC tenen per objectiu donar suport a les entitats locals per tal que, en cooperació amb els actors rellevants del territori, puguin diagnosticar, planificar, programar, coordinar, comunicar, integrar i executar totes les mesures que es vulguin posar en marxa en el marc d'un desenvolupament socioeconòmic el més integrat, equilibrat, equitatiu i sostenible possible, com també el disseny d'accions específiques tant per intervenir sobre les persones en situació d'atur com sobre el teixit productiu local, especialment el relatiu als sectors estratègics per al territori, mitjançant actuacions d'identificació de potencialitats i l'acompanyament i suport a les empreses de cada territori.
Des d'aquesta secció podeu accedir a informació general sobre els programes inclosos en l'àmbit del desenvolupament econòmic local.
El Servei Públic d'Ocupació de Catalunya dona suport de manera prioritària als barris i a les àrees urbanes que, per les seves característiques, requereixen d'una atenció especial de l'Administració per tal de millorar-les des del punt de vista ocupacional, social i econòmic, amb l'objectiu de contribuir a l'equilibri social i territorial del territori català.
Mitjançant el Projecte Treball als barris es posa a disposició de les entitats beneficiàries un conjunt d'accions en l'àmbit de l'ocupació i del desenvolupament local que deixen a iniciativa de cada municipi el disseny i la planificació sobre quines de les actuacions poden encaixar millor en el seu propi projecte, per tal de desenvolupar un entorn socioeconòmic que millori la qualitat de vida de les persones que resideixen en aquests barris i àrees urbanes.
"Treball als barris" dóna suport a projectes de caràcter integrat en el marc d'un pla d'execució anual que pot contenir fins a 7 tipus d'accions ocupacionals i de desenvolupament local emmarcades en 5 programes:
Programa A: Programes específics de caràcter experimental e innovador per afavorir la inserció sociolaboral de col·lectius amb dificultats d'inserció.
Programa B: Programes de qualificació professional.
Ajuntaments que tenen aprovats projectes d'intervenció integral en barris o àrees urbanes per part de la Generalitat de Catalunya a l'empara de la Llei 2/2004, de 4 de juny, així com els seus organismes autònoms i entitats dependents o vinculades a aquells, amb competències en matèria de desenvolupament local i/o promoció de l'ocupació, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.
El procediment per sol·licitar aquestes subvencions com també totes les característiques i els requeriments es defineixen a la normativa reguladora, i a través de les convocatòries corresponents.
El programa de suport i acompanyament a la planificació estratègica pretén crear i diversificar l'activitat econòmica, el manteniment i generació de llocs de treball en un territori.
Aquest programa té per objectiu permetre a les entitats locals, en cooperació amb els actors rellevants del territori, diagnosticar, planificar, programar, coordinar, comunicar, integrar i executar totes les mesures que es vulguin posar en marxa en el marc d'un desenvolupament socioeconòmic el més integrat, equilibrat, equitatiu i sostenible possible i el disseny d'accions específiques tant per intervenir sobre les persones en situació d'atur, com sobre el teixit productiu local, especialment el pertanyent a sectors estratègics pel territori, mitjançant accions d'identificació de potencialitats i l'acompanyament i suport a les empreses de cada territori.
Aquest programa tracta d'establir un conjunt d'objectius d'una organització territorial a llarg termini i definir les actuacions que es portaran a terme, tenint en compte el comportament probable de l'entorn exterior.
El programa de suport i acompanyament a la planificació estratègica ofereix:
Les entitats locals que representin municipis de més de 20.000 habitants.
Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i amb competències en desenvolupament local i promoció de l'ocupació que abastin un territori de més de 10.000 habitants.
Els requisits que han de complir les entitats beneficiàries es troben establerts a la normativa reguladora.
El procediment per sol·licitar aquestes subvencions així com totes les característiques i els requeriments es defineixen a les normativa reguladora, ordre de bases i a través de les convocatòries corresponents.